**NOLIKUMS**

Rīgā

|  |  |  |
| --- | --- | --- |
| Datums skatāms laika zīmogā | Nr. | 1-7e/25/4 |

**Konkursa „Latvijas Jauniešu galvaspilsēta” nolikums**

Izdots saskaņā ar Ministru kabineta  
2010.gada 5.oktobra noteikumu Nr.928  
„Kārtība, kādā dibināmi valsts institūciju un  
pašvaldību apbalvojumi” 8.punktu

1. Ikgadējā konkursa „Latvijas Jauniešu galvaspilsēta” (turpmāk – konkurss) mērķis ir noteikt vienu pašvaldību vai divu pašvaldību apvienību, kas uzņemsies pildīt Latvijas Jauniešu galvaspilsētas lomu (turpmāk – konkursa uzvarētājs) vienu gadu saskaņā ar izsludināto konkursu.

2. Konkursa uzdevumi:

2.1. popularizēt darbu ar jaunatni pašvaldību vidū, veicinot darba ar jaunatni atpazīstamību, prestižu un nozīmi jauniešu pilnvērtīgai un vispusīgai attīstībai;

2.2. stiprināt pašvaldību sadarbību jaunatnes jomā ar jaunatnes organizācijām un organizācijām, kas veic darbu ar jaunatni, labo prakšu un pieredzes apmaiņu, turpināt iedibinātās tradīcijas darbā ar jaunatni;

2.3. paaugstināt darbā ar jaunatni iesaistīto personu, pašvaldību un organizāciju, kas organizē darbu ar jaunatni, prestižu;

2.4. veicināt jauniešu līdzdalību un iesaistīšanos sabiedriskajos procesos.

3. Konkursu organizē Izglītības un zinātnes ministrija (turpmāk – ministrija).

4. Katra gada konkursa pieteikumu dalībai konkursā iesniegšanas, vērtēšanas rezultātu un apbalvojuma paziņošanas termiņus, kā arī konkursa vērtēšanas komisijas sastāvu un konkursa pielikumu izmaiņas nosaka ar atsevišķu ministrijas rīkojumu.

5. Pieteikumu iesniegšanas kārtība:

5.1. Pretendenti dalībai konkursā ir pašvaldības.

5.2. Pieteikumu dalībai konkursā (1. pielikums) (turpmāk – pieteikums) un konkursa pretendenta raksturojumu (2. pielikums) var iesniegt pašvaldība vai divu pašvaldību apvienība, kur viena no pašvaldībām ir sadarbības partneris, nosūtot to elektroniski parakstītu, izmantojot drošu elektronisko parakstu, uz ministrijas oficiālo elektronisko adresi @90000022399. Pieteikumam pievieno jauniešu izstrādātu video vizītkarti konkursam par pretendenta Latvijas Jauniešu galvaspilsētas gada konceptu un savu vēlmi īstenot piedāvātos pasākumus (turpmāk – vizītkarte) (video garums līdz trīs minūtēm, titros iekļaujot informāciju par video autoriem, filmētājiem, montāžu), norādot saiti uz izveidoto vizītkarti tīmekļvietnē www.youtube.com vai www.vimeo.com, kas tiks izmantota konkursa publiskajā balsošanā. Konkursa rīkotāji var izmantot iesniegto vizītkarti konkursa gaitā pēc vajadzības

5.3. Pieteikumi, kas tiek saņemti pēc konkursa rīkotāju noteiktā termiņa, netiek izskatīti.

5.4. Pieteikumu var iesniegt pretendenti, kuriem ir izstrādāts un apstiprināts pašvaldības politikas plānošanas dokuments, kurā iekļauti darba ar jaunatni jautājumi.

5.5. Oficiālā konkursa tīmekļvietne ir www.jaunatneslietas.gov.lv, kur sadaļā “Latvijas jauniešu galvaspilsēta” ir pieejama visa aktuālā informācija par konkursa gaitu.

6. Konkursa vērtēšanas kārtība:

6.1. Pirmās kārtas ietvaros ministrija izveido konkursa vērtēšanas komisiju (turpmāk – komisija) šādā sastāvā:

6.1.1. komisijas priekšsēdētājs: ministrijas Politikas iniciatīvu un attīstības departamenta direktora vietnieks jaunatnes jomā;

6.1.2. komisijas locekļi:

6.1.2.1. pārstāvis no Bērnu aizsardzības centra;

6.1.2.2. pārstāvis no Viedās administrācijas un reģionālās attīstības ministrijas;

6.1.2.3. pārstāvis no Slimību profilakses un kontroles centra;

6.1.2.4. pārstāvis no Jaunatnes starptautisko programmu aģentūras;

6.1.2.5. pārstāvis no Valsts izglītības attīstības aģentūras;

6.1.2.6. pārstāvis no biedrības “Latvijas Jaunatnes padome”;

6.1.2.7. pārstāvis no biedrības “Latvijas Pašvaldību savienība”.

6.2. Pirmajā kārtā komisija izvērtē katru pieteikumu pēc šā nolikuma 3. pielikumā noteiktajiem kritērijiem, punktus summējot un nosakot katra pretendenta skaitlisko novērtējumu un sagatavo pretendentu sarakstu, sarindojot tos prioritārā secībā atbilstoši iegūtam novērtējumam.

6.3. Vienāda punktu skaita gadījumā noteicošais ir komisijas priekšsēdētāja viedoklis.

6.3.1 Piecu darba dienu laikā pēc pirmās kārtas noslēgšanās ministrija paziņo pretendentiem pirmās kārtas vērtēšanas rezultātus.

6.4. Otrās kārtas ietvaros par trīs pretendentiem, kas saņēmuši lielāko punktu skaitu saskaņā ar komisijas sagatavoto pretendentu sarakstu, notiek desmit dienu ilga publiska balsošana tiešsaistē. Pretendents, kas iegūst visvairāk balsu publiskā balsošanā tiešsaistē tiek atzīts par konkursa uzvarētāju.

6.5. *Svītrots.*

6.6. Gala rezultātu protokolu (pēc 6.1. un 6.4. apakšpunktos minētajām konkursa vērtēšanas kārtām) sagatavo komisijas sekretārs trīs darba dienu laikā pēc 6.4. punktā minētās kārtas noslēguma, to paraksta visi komisijas locekļi un protokolu reģistrē atbilstoši ministrijas noteiktajai dokumentu aprites kārtībai, reģistrējot to lietvedības sistēmā “Namejs”.

7.  Latvijas Jauniešu galvaspilsētas apbalvojums ir ceļojošais kauss “Pūznis” (turpmāk – apbalvojums). Apbalvojuma dizainā izmantotais simbols ir ažūrā sfēra, kas šādi simbolizē pūzni – vietu, kur notiek nerimstoša, radoša darbība un sfēra, kā forma, kas simbolizē harmoniju katram sevī un veicamajos procesos (4. pielikums). Apbalvojuma nodibināšanas mērķis ir izteikt ministrijas atzinību pašvaldībai vai divu pašvaldību apvienībai par nozīmīgu ieguldījumu darbā ar jaunatni.

8. Konkursa uzvarētājs saņem 7. punktā minēto apbalvojumu un konkursa apbalvošanas fakta apliecinošu dokumentu A3 izmērā, kura vizuālo dizainu pielāgo attiecīgajām izmaiņām katru gadu (5. pielikums).

9. Konkursa uzvarētājam jāveicina šā nolikuma 2. punktā minēto konkursa uzdevumu sasniegšanu, rīkojot un atbalstot daudzveidīgus jaunatnes jomas pasākumus, tai skaitā jauniešu iespēju festivālu “Kopums” Starptautiskajā jaunatnes dienā 12. augustā, jaunatnes jomas speciālistu pieredzes apmaiņas pasākumu, jauniešu domju salidojumu un konkursa “Labākais darbā ar jaunatni” svinīgo apbalvošanas ceremoniju.

10. Konkursa uzvarētājs nedrīkst turpmākos piecus gadus piedalīties ministrijas rīkotajā konkursā „Latvijas Jauniešu galvaspilsēta”.

Saskaņots ar Valsts Heraldikas komisiju 2017. gada 5. jūnijā lēmumu Nr.920.

Ministre Dace Melbārde

Sadale: 1 – lietā

Renāte Mencendorfa 60003598

[Renate.Mencendorfa@izm.gov.lv](mailto:Renate.Mencendorfa@izm.gov.lv)

1.pielikums

Konkursa “Latvijas Jauniešu

galvaspilsēta” nolikumam

**Konkursa “Latvijas Jauniešu galvaspilsēta”**

**pieteikuma veidlapa**

|  |  |
| --- | --- |
| **1. Ziņas par pretendentu:** |  |
| **Pašvaldības (vai pašvaldību apvienību) nosaukums/-i** |  |
| kontaktinformācija (tālrunis, e-pasta adrese, e-adrese) |  |
| **KONTAKTPERSONAS VĀRDS, UZVĀRDS** |  |
| kontaktpersonas amats |  |
| kontaktpersonas tālrunis, e-pasta adrese. |  |

|  |
| --- |
| 2. Pielikumā (atzīmēt pievienoto): |
| □ Aizpildīta pretendenta raksturojuma veidlapa. |
| □ Pretendenta koncepts par Latvijas Jauniešu galvaspilsētu, kurā izskaidrots, kāpēc pretendents vēlas būt par Latvijas Jauniešu galvaspilsētu un plānoto notikumu plāns. |
| □ Jauniešu izstrādāta video vizītkarte par Latvijas Jauniešu galvaspilsētas gada konceptu un savu vēlmi īstenot piedāvātos notikumus (video garums līdz trīs minūtēm). |
| □ Rekomendācijas vēstule no jaunatnes organizācijas vai organizācijas, kas veic darbu ar jaunatni. |
| □ Papildu dokumenti un informācija, kas apliecina pretendenta atbilstību, piemēram, pašvaldības plānošanas dokuments darba ar jaunatni attīstībai, apliecinājumi par sadarbību ar jaunatnes organizācijām un biedrībām, kas veic darbu ar jaunatni vai jauniešu iniciatīvu grupām, u.tml. |

|  |
| --- |
| Paraksttiesīgās personas vārds, uzvārds, amats: |

*Dokuments parakstīts ar drošu elektronisko parakstu un satur laika zīmogu.*

2.pielikums

Konkursa “Latvijas Jauniešu

galvaspilsēta” nolikumam

**Konkursa “Latvijas Jauniešu galvaspilsēta”**

**pretendenta raksturojuma veidlapa**

|  |
| --- |
| **Darba ar jaunatni kvalitatīva un ilgtspējīga sistēma (*max 500 vārdi, Times New Roman, 12*)**  *(Situācijas apraksts par:*   * *pretendenta plānošanas dokumentu, kurā iekļauti jaunatnes politikas jautājumi, un jaunatnes politikas mērķiem;* * *galvenajām inovācijām un pasākumiem, kas paveikti atbilstoši plānošanas dokumentiem;* * *to, kādā veidā un cik bieži tiek apkopoti un sabiedrībai publiskoti statistiskie dati par vietējo jaunatni un dati par darba ar jaunatni progresa izvērtējumu;* * *starpnozaru sadarbības veicināšanu jaunatnes jomā, piem., jaunatnes lietu konsultatīvo komisiju vai citu mehānismu darbā ar jaunatni iesaistīto personu (pedagogu, sociālo darbinieku, karjeras konsultantu, veselības veicināšanas speciālistu, pašvaldības policijas, NVO pārstāvju u.c.) un organizāciju sadarbībai, un tās darbības galvenajiem virzieniem/ uzdevumiem, darbības regularitāti), nodrošinot jauniešu interešu ievērošanas principu arī citās pašvaldības atbildībā esošajās politikas jomās);* * *piešķirto finansējumu darba ar jaunatni īstenošanai, koordinācijai un infrastruktūras attīstībai, ko, piem., paredz pašvaldības plānošanas dokumenti;* * *piesaistītajiem līdzekļiem no valsts institūcijām, Eiropas Savienības, starptautisko un/vai privātajiem fondiem u.tml. pēdējo 2 gadu laikā;* * *darba ar jaunatni īstenošanu atbildīgo iestādi vai pašvaldības struktūrvienību;* * *mobilā un digitālā darba ar jaunatni sistēmu pašvaldībā.)* |
|  |
| **Pašvaldības darbā ar jaunatni iesaistītais personāls (*max 300 vārdi, Times New Roman, 12*)**  *(Situācijas apraksts par:*   * *jaunatnes lietu speciālista galvenajām atbildībām un pienākumiem;* * *pretendenta jaunatnes darbinieku skaitu, galvenajām atbildībām un pienākumiem;* * *darbā ar jaunatni iesaistīto personu mācībām, tālākizglītību (t.sk. pašvaldības īstenotu) un/vai dalību neformālās izglītības mācībās par darba ar jaunatni īstenošanu un jaunatnes politiku pēdējo divu gadu laikā.* |
|  |
| **Pašvaldībā ir pieejama kvalitatīva un atbilstošā apjomā informācija par jauniešu iespējām visā novada teritorijā (*max 500 vārdi, Times New Roman, 12*):**  *(Situācijas apraksts par:*   * *informācijas izplatīšanu un tās biežumu par jauniešu brīvā laika pavadīšanas un neformālās izglītības iespējām visā pašvaldības teritorijā jauniešiem draudzīgā valodā;* * *pašvaldības (piem., atsevišķu sadaļu pašvaldības tīmekļvietnē) vai atsevišķa tīmekļvietne un/ vai sociālo tīklu profili par jauniešu aktuālāko informāciju un citām iespējām jauniešiem draudzīgā valodā;* * *savlaicīgi pieejamas informācijas nodrošināšanu jauniešiem piemērotā formātā par kārtību, kādā jauniešiem iespējams piedalīties lēmumu pieņemšanas procesos*; * *dažādu konsultāciju nodrošināšanu jauniešiem (t.sk. jauniešiem ar ierobežotām iespējām) visā pašvaldības teritorijā;* * *kā pašvaldība nodrošina informāciju par patstāvīgas dzīves uzsākšanu, izglītību un par profesionālās karjeras iespējām, nodarbinātību, sociālās un veselības aprūpes pakalpojumiem, veselību veicinošu aktivitāšu un pakalpojumu pieejamību (t.sk. veselīgu uzturu), palīdzību mājokļa jautājumu risināšanā jauniešiem draudzīgā valodā un jauniešiem pieejamā komunikācijas vidē);* * *inovatīvām metodēm informācijas nodošanai jauniešiem* *(piemēram, dažādas aplikācijas, jaunākās tehnoloģijas vai citi mehānismi) efektīvai jauniešu informēšanai par viņiem pieejamiem pakalpojumiem un iespējām visā pašvaldības teritorijā;* * *jauniešu sasniedzamību, iesaistot uzticības personas, mentorus, sociālos darbiniekus un citas personas, kurām jaunietis uzticas un kuras prot runāt jaunietim draudzīgā valodā.)* |
|  |
| **Pašvaldībā tiek veicināta jauniešu līdzdalība lēmumu pieņemšanā (*max 700 vārdi, Times New Roman, 12*)**  *(Situācijas apraksts par:*   * *jauniešu centriem, telpām vai citām iestādēm, kuru mērķis ir nodrošināt darbu ar jaunatni atbilstoši Jaunatnes likumā noteiktajam, darbības ilgumu, mērķiem un uzdevumiem;* * *pašvaldības jauniešu domi (ja tāda izveidota) un tās uzdevumiem, īstenotajiem pasākumiem pēdējā gada laikā;* * *jaunatnes organizācijām, jauniešu iniciatīvu grupām un organizācijām, kas veic darbu ar jaunatni pašvaldībā, un pašvaldības sniegto atbalstu tām (piem., projektu konkursi, bezmaksas telpas u.tml.);* * *kārtību jaunatnes organizāciju, kā arī organizāciju, kas veic darbu ar jaunatni, līdzdalībai (t.sk. iesaisti lēmumu pieņemšanā) jaunatnes politiku ietekmējošu lēmumu apspriešanā pirms to pieņemšanas pašvaldībā un jauniešu iesaisti lēmumu pieņemšanā;* * *dialogu (piem., forumi, diskusijas, Eiropas Jaunatnes dialogs u.c.) par jauniešiem un vietējai sabiedrībai svarīgiem jautājumiem un tā regularitāti;* * *kā jauniešu ar ierobežotām iespējām[[1]](#footnote-1) tiek iesaistīti darba ar jaunatni aktivitātēs;* * *to, kādā veidā un cik bieži notiek jauniešu viedokļu, vēlmju un vajadzību apkopojums, iesaistot pašus jauniešus, un atgriezeniskās saites veidošana un kā jauniešu viedokļi tiek ņemti vērā, veidojot politikas plānošanas dokumentus un plānojot aktivitātes jauniešiem;* * *noslēgtām vienošanām par sadarbību starp pašvaldību un vietējām jaunatnes organizācijām vai organizācijām, kas veic darbu ar jaunatni, vai deleģēšanas līgumiem;* * *izstrādāto mehānismu jauniešu iniciatīvu un/vai jaunatnes organizāciju atbalstam konkursa kārtībā;* * *pašvaldības jauniešu dalību iedzīvotāju padomēs (ja tāda ir izveidota) un kā pašvaldība to veicina.* |
|  |
| **Pašvaldībā tiek atbalstīti un īstenoti atbalsta pasākumi darbā ar jaunatni, t.sk. jauniešu iniciatīvu un jauniešiem paredzētu pasākumu īstenošana, pilsoniskās līdzdalības un neformālās izglītības aktivitātes (*max 500 vārdi, Times New Roman, 12*)**  *(Situācijas apraksts par:*   * *pašvaldības atbalstītajām jauniešu iniciatīvām, pilsoniskās līdzdalības un nozīmīgākajiem neformālās izglītības pasākumiem pēdējā gada laikā (piem., neformālās izglītības mācības/pasākumi, jauniešu pieredzes apmaiņas, konsultācijas par jauniešiem aktuālām tēmām, aktivitātēs darba tirgum un patstāvīgai dzīvei nepieciešamo prasmju un iemaņu apguves veicināšanai);* * *jauniešu (t.sk. jaunatnes organizāciju) iniciatīvu godināšanas pasākumiem (ja tādi notiek);* * *sporta, kultūras un veselības pasākumiem tieši jauniešu auditorijai pēdējā gada laikā;* * *jauniešu iesaisti brīvprātīgajā darbā (t.sk. starptautiski) un brīvprātīgā darba sistēmu pašvaldībā;* * *pretendenta pieredzi Eiropas Savienības un starptautiska līmeņa projektu organizēšanā jaunatnes jomā un jauniešu iesaisti tajos pēdējo 2 gadu laikā;* * *sadarbību ar citām pasaules valstīm/pilsētām jaunatnes, izglītības vai sporta jomā (t.sk. darbs ar diasporas jauniešiem) un/vai pašvaldības starptautisku atzinību darbā ar jaunatni).* |
|  |
| **Pretendenta koncepts un notikumu plāns Latvijas Jauniešu galvaspilsētas gadā, kas veicina šī konkursa nolikuma 2. punktā minētos uzdevumus un ko pretendents uzvaras gadījumā apņemas īstenot *(nepieciešamības gadījumā - veidojiet atsevišķu dokumentu par savu redzējumu, motivāciju un plānotajiem notikumiem). Apraksts* (*max 1000 vārdi, Times New Roman, 12*)**  *(Apraksts par:*   * *pretendenta motivāciju un plānotajiem notikumiem (koncepts un pasākuma plāns) Latvijas Jauniešu galvaspilsētas gadā visa gada garumā mēnešu griezumā un galvenajiem publicitātes pasākumiem;* * *jauniešu līdzdalību plāna pasākumu izstrādē, īstenošanā un izvērtēšanā;* * *kā aktivitātes veicina jauniešu ar ierobežotām iespējām iekļaušanu plāna pasākumu aktivitātēs (t.sk. pasākumu organizēšanā);* * *pašvaldībā pieejamo infrastruktūru (tai skaitā naktsmītnes, ēdināšanas iespējas un drošības nodrošināšana (liela mēroga pasākumos) pasākumu dalībniekiem), lai nodrošinātu dažāda veida pasākumus visa gada garumā;* * *pretendenta spēju nodrošināt cilvēkresursus līdzdalībai pasākuma plāna realizēšanā;* * *pretendenta sadarbības partneri (nacionāla un vietēja mēroga jaunatnes organizācijas, uzņēmumi, valsts un pašvaldību iestādes u.c.), kuri tiks iesaistīti Latvijas Jauniešu galvaspilsētas gada notikumos).* |
|  |

3. pielikums

Konkursa “Latvijas Jauniešu

galvaspilsēta” nolikumam

**Konkursa “Latvijas Jauniešu galvaspilsēta”**

**pretendentu pieteikumu vērtēšanas kritēriji**


|  |  |  |
| --- | --- | --- |
| Nr.  p.k. | Kritērijs | Maksimālais punktu skaits |
| 1. | **Darba ar jaunatni kvalitatīva un ilgtspējīga sistēma**: | **13** |
| * 1. Pašvaldībā ir plānošanas dokuments, kurā iekļauti jaunatnes politikas jautājumi un jaunatnes politikas mērķi. | 1 |
| 1.2.Ir aprakstītas galvenās inovācijas, kas paveiktas atbilstoši plānošanas dokumentiem. | 1 |
| 1.3. Ir aprakstīti galvenie pasākumi, kas paveikti atbilstoši plānošanas dokumentiem. | 1 |
| 1.4. Tiek apkopoti statistiskie dati par vietējo jaunatni. | 1 |
| 1.5. Tiek publiskoti statistiskie dati par vietējo jaunatni. | 1 |
| * 1. Tiek apkopoti dati par darba ar jaunatni progresa izvērtējumu. | 1 |
| * 1. Notiek starpnozaru sadarbības veicināšana jaunatnes jomā, piem., jaunatnes lietu konsultatīvās komisijas vai citu mehānismu darbā ar jaunatni iesaistīto personu un organizāciju sadarbībai. | 1 |
| * 1. Ir skaidri starpnozaru sadarbības galvenie virzieni/ uzdevumi, starpnozaru sadarbība notiek regulāri, nodrošinot jauniešu interešu ievērošanas principu arī citās pašvaldības atbildībā esošajās politikas jomās. | 1 |
| 1.9. Ir nodrošināts finansējums darba ar jaunatni īstenošanai un infrastruktūras attīstībai, ko, piem., paredz pašvaldības plānošanas dokumenti. | 1 |
| 1.10. Ir piesaistīti līdzekļiem no valsts institūcijām, Eiropas Savienības, starptautisko un/vai privātajiem fondiem u.tml. pēdējo 2 gadu laikā. | 1 |
| 1.11. Pašvaldībā ir noteikta par darba ar jaunatni īstenošanu atbildīgā iestāde vai pašvaldības struktūrvienība. | 1 |
| 1.12. Pašvaldībā attīstīta vai pašlaik tiek attīstīta mobilā darba ar jaunatni sistēma. | 1 |
|  | 1.13. Pašvaldībā attīstīta vai pašlaik tiek attīstīta digitālā darba ar jaunatni sistēma. | 1 |
| 2. | **Pašvaldības darbā ar jaunatni iesaistītais personāls**: | **5** |
| * 1. Pašvaldībā ir nodarbināts jaunatnes lietu speciālists. | 1 |
| * 1. Ir aprakstīti jaunatnes lietu speciālista galvenie pienākumi un tie atbilst jaunatnes lietu speciālista amata apraksta paraugā ietvertajam. | 1 |
| * 1. Ir minēts jaunatnes darbinieku skaits, un pašvaldībā ir vismaz 1 jaunatnes darbinieks uz 700 jauniešiem. | 1 |
| * 1. Ir aprakstīti jaunatnes darbinieku galvenie pienākumi un tie atbilst jaunatnes darbinieka profesijas standartam. | 1 |
| * 1. Darbā ar jaunatni iesaistītās personas pilnveidojušas savas zināšanas par darbu ar jaunatni un jaunatnes politiku pēdējo divu gadu laikā (t.sk. pašvaldības īstenotās programmas). | 1 |
| 3. | **Pieejama kvalitatīva un atbilstošā apjomā informācija par jauniešu iespējām**: | **15** |
| 3.1. Regulāri *(piem., 1x nedēļā/ mēnesī/ pusgadā/ 2-3x gadā u.tml.)* tiek izplatīta informācija par jauniešu brīvā laika lietderīgas izmantošanas un neformālās izglītības iespējām jauniešiem visā pašvaldības teritorijā jauniešiem draudzīgā valodā. | 1 |
| 3.2. Ir izveidota pašvaldības tīmekļvietne vai atsevišķa sadaļa pašvaldības tīmekļvietnē par jauniešiem aktuālāko informāciju un citām iespējām jauniešiem draudzīgā valodā. | 1 |
| 3.3. Ir izveidoti pašvaldības sociālo tīklu profili par jauniešiem aktuālāko informāciju un citām iespējām jauniešiem draudzīgā valodā. | 1 |
| 3.4. Pašvaldībā ir savlaicīgi pieejama informācija jauniešiem piemērotā formātā par kārtību, kādā jauniešiem iespējams piedalīties lēmumu pieņemšanas procesos. | 1 |
| 3.5. Tiek nodrošinātas konsultācijas jauniešiem pieejamā komunikācijas vidē par: |  |
| *3.5.1. izglītības iespējām* | 0,5 |
| *3.5.2. profesionālās karjeras iespējām* | 0,5 |
| *3.5.3. nodarbinātības iespējām* | 0,5 |
| *3.5.4. sociālās aprūpes pakalpojumiem* | 0,5 |
| *3.5.5. veselības aprūpes pakalpojumiem* | 0,5 |
| *3.5.6. veselību veicinošām aktivitātēm* | 0,5 |
| *3.5.7. veselību veicinošu pakalpojumu pieejamību* | 0,5 |
| *3.5.8. palīdzību mājokļa jautājumu risināšanā* | 0,5 |
| 3.6. Augstāk minētās dažādās konsultācijas tiek nodrošinātas: |  |
| *3.6.1.* *jauniešiem ar veselības problēmām* | 0,5 |
| *3.6.2.* *jauniešiem ar sociāliem šķēršļiem* | 0,5 |
| *3.6.3.* *ārpus ģimenes aprūpē esošiem vai līdz pilngadībai ārpusģimenes aprūpē bijušiem jauniešiem* | 0,5 |
| *3.6.4.* *jauniešiem ar ekonomiskiem šķēršļiem* | 0,5 |
| *3.6.5.* *jauniešiem ar fizisku invaliditāti vai garīgās veselības problēmām* | 0,5 |
| *3.6.6.* *jauniešiem, kuri palikuši bez pajumtes* | 0,5 |
| *3.6.7.* *etniskās minoritātes izcelsmes jauniešiem (jo īpaši romiem)* | 0,5 |
| *3.6.8.* *migrantu izcelsmes jauniešiem* | 0,5 |
| *3.6.9. jauniešiem ar mācīšanās grūtībām* | 0,5 |
| *3.6.10. jauniešiem ar ģeogrāfiskiem šķēršļiem.* | 0,5 |
| 3.7. Pašvaldībā ir izstrādāta inovatīva pieeja (piemēram, dažādas aplikācijas, jaunākās tehnoloģijas vai citi mehānismi) efektīvai jauniešu informēšanai par viņiem pieejamiem pakalpojumiem un iespējām visā pašvaldības teritorijā. | 1 |
|  | 3.8. Jauniešu sasniedzamības nodrošināšanai tiek iesaistītas personas, kurām jaunietis uzticas un kuras prot runāt jaunietim draudzīgā valodā (piem., uzticības personas, mentori, sociālie darbinieki u.c. personas). | 1 |
| 4. | **Tiek nodrošināts mehānisms jauniešu līdzdalībai lēmumu pieņemšanā**: | **20** |
| 4.1. Pašvaldībā darbojas jauniešu centrs vai jauniešu telpa. | 1 |
| 4.2. Ir sniegts apraksts par jauniešu centra/ telpas darbības ilgumu, mērķiem un uzdevumiem. | 1 |
| 4.3. Pašvaldībā darbojas jauniešu dome. | 1 |
| 4.4. Ir sniegta informācija par pašvaldības jauniešu domes uzdevumiem. | 0,5 |
| 4.5. Ir sniegta informācija par pašvaldības jauniešu domes nozīmīgākajiem īstenotajiem pasākumiem pēdējā gada laikā. | 0,5 |
| 4.6. Pašvaldībā darbojas jaunatnes organizācijas. | 1 |
| * 1. Pašvaldībā darbojas organizācijas, kas veic darbu ar jaunatni. | 1 |
| * 1. Pašvaldībā darbojas jauniešu iniciatīvu grupas. | 1 |
| * 1. Pašvaldība sniedz atbalstu jaunatnes jomas organizācijām. | 1 |
| * 1. Pašvaldība sniedz atbalstu jauniešu iniciatīvu grupām. | 1 |
| * 1. Ir noteikta kārtība jauniešu un jaunatnes organizāciju, kā arī organizāciju, kas veic darbu ar jaunatni, līdzdalībai pašvaldībā pirms lēmumu pieņemšanas. | 1 |
| * 1. Ir sniegta informācija, kā notiek jauniešu un jaunatnes jomas organizāciju iesaiste lēmumu pieņemšanā un jaunatnes politiku ietekmējošu lēmumu apspriešanā. | 1 |
| * 1. Tiek īstenots dialogs ar jauniešiem, iniciatīvas un pasākumi (piem., forumi, diskusijas u.c.) ar pašu jauniešu līdzdalību. | 1 |
| * 1. Pašvaldībā notiek regulāra strukturētā dialoga procesa veicināšana, tā izmanto labo piemēru metodes (piemēram, “Kafija ar politiķiem”, Eiropas Jaunatnes dialogs). | 1 |
|  | * 1. Pašvaldības jaunatnes jomas aktivitātēs ir iesaistīti jaunieši ar ierobežotām iespējām[[2]](#footnote-2). | 1 |
|  | * 1. Pašvaldība veicina vai ir veicinājusi jauniešu iesaisti iedzīvotāju padomēs, pieteikumā aprakstot veiktās darbības. | 1 |
|  | * 1. Ir noslēgta vienošanās par sadarbību starp pašvaldību un vietējām jaunatnes organizācijām un/ vai organizācijām, kas veic darbu ar jaunatni, vai deleģēšanas līgumi. | 1 |
|  | * 1. Ir norādīts, kādā veidā un cik bieži notiek jauniešu viedokļu, vēlmju un vajadzību apkopojums, iesaistot pašus jauniešus. | 1 |
|  | * 1. Ir norādīts, kādā veidā un cik bieži notiek atgriezeniskās saites veidošana jauniešiem par līdzdalības aktivitātēm. | 1 |
|  | * 1. Ir norādīts, kā jauniešu viedokļi tiek ņemti vērā, veidojot politikas plānošanas dokumentus un plānojot aktivitātes jauniešiem. | 1 |
|  | * 1. Ir aprakstīts mehānisms jauniešu iniciatīvu un/vai jaunatnes organizāciju atbalstam konkursa kārtībā. | 1 |
| 5. | **Pašvaldībā tiek atbalstīti un īstenoti atbalsta pasākumi darbā ar jaunatni, t.sk. jauniešu iniciatīvu un jauniešiem paredzētu pasākumu īstenošana, pilsoniskās līdzdalības un neformālās izglītības aktivitātes**: | 12 |
|  | 5.1. Pašvaldība pēdējā gada laikā atbalstījusi jauniešu iniciatīvas, pilsoniskās līdzdalības un/ vai neformālās izglītības pasākumus (piem., neformālās izglītības mācības/ pasākumi, jauniešu pieredzes apmaiņas, konsultācijas par jauniešiem aktuālām tēmām, aktivitātes darba tirgum un patstāvīgai dzīvei nepieciešamo prasmju un iemaņu apguves veicināšanai. |  |
|  | 5.2. Pašvaldībā pēdējā gada laikā notikuši sporta pasākumi tieši jauniešu auditorijai. | 1 |
|  | 5.3. Pašvaldībā pēdējā gada laikā notikuši kultūras pasākumi tieši jauniešu auditorijai. | 1 |
|  | 5.4. Pašvaldībā pēdējā gada laikā notikuši veselību veicinoši pasākumi tieši jauniešu auditorijai. | 1 |
|  | * 1. Pašvaldība organizē godināšanas pasākumus savas teritorijas jauniešiem, jaunatnes organizācijām un organizācijām, kas veic darbu ar jaunatni, vai arī godina savas pašvaldības aktīvākos jauniešos citu svinīgu pasākumu ietvaros. | 1 |
|  | * 1. Pašvaldībā tiek atbalstītas jauniešu brīvprātīgā darba aktivitātes. | 1 |
|  | * 1. Pašvaldībā ir izveidota brīvprātīgā darba sistēma. | 1 |
|  | * 1. Pašvaldībā tiek atbalstītas jauniešu starptautiskās brīvprātīgā darba aktivitātēs (piem., Eiropas Solidaritātes korpuss). | 1 |
|  | * 1. Pašvaldības jaunieši piedalās starptautiskos projektos (piemēram, programmā “Erasmus+” u.c.). | 1 |
|  | * 1. Pašvaldībai ir noslēgti sadarbības līgumi ar citām pasaules valstīm/ pilsētām jaunatnes, izglītības vai sporta jomā. | 1 |
|  | * 1. Pašvaldībā notiek darbs ar diasporas jauniešiem. | 1 |
|  | * 1. Pašvaldība ir saņēmusi starptautisku atzinību par darbu ar jaunatni. | 1 |
| 6. | **Pašvaldības vai pašvaldību apvienības koncepts par Latvijas Jauniešu galvaspilsētas gadu, kapacitāte līdzdarboties pasākumu organizēšanā un notikumu plāns Latvijas Jauniešu galvaspilsētas gadā**: | **90** |
|  | 6.1. Pretendents iesniedzis rekomendācijas vēstuli no jaunatnes organizācijas vai organizācijas, kas veic darbu ar jaunatni. | 5 |
|  | 6.2. Pretendents iesniedzis jauniešu izstrādātu video vizītkarti par pašvaldības konceptu/ plānotajiem pasākumiem Latvijas Jauniešu galvaspilsētas gadā. | 10 |
|  | 6.3. Pretendenta pieteikums ir iesniegts latviešu valodā, ir ievērotas gramatikas un interpunkcijas prasības | 5 |
|  | 6.4. Pretendents iesniedzis konceptu un pasākumu plānu: |  |
|  | *6.4.1. pretendents aprakstījis motivāciju,* | 15 |
|  | *6.4.2. pretendents sniedzis informāciju par plānotajiem notikumiem.* | 15 |
|  | * 1. Pašvaldībā pieejama atbilstoša infrastruktūra (t.sk. naktsmītnes, ēdināšanas iespējas un drošības nodrošināšana (liela mēroga pasākumos) pasākumu dalībniekiem), lai nodrošinātu dažāda veida pasākumus. | 5 |
|  | * 1. Pašvaldība spēj nodrošināt cilvēkresursus līdzdalībai pasākumu organizēšanā. | 5 |
|  | * 1. Pretendents spēj nodrošināt sadarbības partneru piesaisti - nacionāla un/vai vietēja mēroga jaunatnes organizācijas līdzdalībai pasākumu organizēšanā. | 5 |
|  | * 1. Pretendents spēj nodrošināt sadarbības partnerus - uzņēmumus, valsts un pašvaldību iestādes u.c. līdzdalībai pasākumu organizēšanā. | 5 |
|  | * 1. Plāna aktivitātes veicina jauniešu ar ierobežotām iespējām iekļaušanu plāna pasākumu aktivitātēs (t.sk. pasākumu organizēšanā). | 5 |
|  | * 1. Skaidri aprakstīta jauniešu līdzdalība plāna izstrādē, īstenošanā un izvērtēšanā Latvijas Jauniešu galvaspilsētas gadā. | 5 |
|  | * 1. Pretendents detalizēti norādījis galvenos plānotos pasākumus kalendārajā gadā mēnešu griezumā. | 5 |
|  | * 1. Pretendents norādījis plānotos galvenos publicitātes pasākumus. | 5 |

4.pielikums

Konkursa “Latvijas Jauniešu

galvaspilsēta” nolikumam

**Konkursa “Latvijas Jauniešu galvaspilsēta” apbalvojums**

****



APLIECINĀJUMS

*[PAŠVALDĪBAS NOSAUKUMS]* – Latvijas Jauniešu galvaspilsēta *202\_*

*[paraksts]*

*Vārds Uzvārds*  
Izglītības un zinātnes ministre/s

vieta, 202\_. gada \_. \_\_\_\_\_



1. Jaunieši ar ierobežotām iespējām: jaunieši ar veselības problēmām, fizisku vai garīgu invaliditāti, jaunieši, kuriem ir mācīšanās grūtības, sociālie, ekonomiskie vai ģeogrāfiskie šķēršļi un jaunieši ar kultūru atšķirībām. [↑](#footnote-ref-1)
2. Jaunieši ar ierobežotām iespējām: jaunieši ar veselības problēmām, fizisku vai garīgu invaliditāti, jaunieši, kuriem ir mācīšanās grūtības, sociālie, ekonomiskie vai ģeogrāfiskie šķēršļi un jaunieši ar kultūru atšķirībām (*t.sk. sociālās atstumtības riskam pakļautie jaunieši, ārpus ģimenes aprūpē esoši vai līdz pilngadībai ārpusģimenes aprūpē bijušie jaunieši, jaunieši, kas dzīvo nestabilos ģimenes apstākļos; jaunieši ar invaliditāti vai garīgās veselības problēmām; jauniešiem, kuri palikuši bez pajumtes; migrantu izcelsmes vai etniskās minoritātes izcelsmes jaunieši (jo īpaši romi)).* [↑](#footnote-ref-2)